Leave a Whisper

Leave a Whisper הוא אלבום הבכורה של להקת הרוק שיינדאון. האלבום יצא לאור ב-27 במאי 2003 ומכר היטב בזכות הצלחתם של הסינגלים שיצאו מתוכו, "Fly from the Inside" ו-"45". האלבום הוקלט באולפני ג'ים הנסון ואולפני Blue Room, שניהם בלוס אנג'לס. האלבום סלל את הדרך לאלבומה השני והמצליח של הלהקה, Us and Them, ויצא מחדש ב-15 ביוני 2004 במטרה לכלול גרסת כיסוי לשיר "Simple Man" של לנרד סקינרד. כל הסינגלים שיצאו מהאלבום הגיעו לחמשת המקומות הראשונים במצעד הרוק המיינסטרימי של הבילבורד. זהו אלבומה השני הכי מצליח מבחינת מכירות של שיינדאון. ב-17 באוגוסט 2004 זכה במעמד של אלבום זהב על מכירת למעלה מחצי מיליון עותקים בארצות הברית, וב-21 באוקטובר 2005 קיבל מאיגוד תעשיית ההקלטות האמריקאי מעמד של אלבום פלטינה על מכירת למעלה ממיליון עותקים בארצות הברית. ברנט סמית, שהפך לימים לסולן הלהקה, עבד עם להקתו הקודמת, "Dreve", שחתמה על חוזה עם "אטלנטיק רקורדס" בשנת 2000. חברת התקליטים לא הייתה מרוצה מהלהקה, וביטלה את החוזה עוד לפני צאת האלבום הראשון, אך השאירה את סמית מאחר שסברו שהוא מוכשר וכי יש לקדמו כאמן. סמית הוחתם על חוזה פיתוח, במסגרתו מסייעים לו אנשי המקצוע של החברה עם כתיבת שיריו וגיוס חברים חדשים ללהקה שתהפוך לימים להיות שיינדאון. ב-2001 עבר סמית לג'קסונוויל, פלורידה, והחל לעבוד שם על הפרויקט. החבר הראשון שסמית צירף ללהקה המתהווה היה הבסיסט בראד סטיוארט, אותו הכיר באמצעות פיט ת'ורנטון, מפיק מקומי. השניים החלו להקליט דמואים באולפן מקומי קטן. בעלת האולפן (מלודי ואן זנט, בתו של רוני ואן זנט מלהקת לנרד סקינרד) המליצה שייפגשו עם ארוסה, הגיטריסט ג'סין טוד, וטוד גויס כחבר השלישי. הלהקה בחנה מתופפים, ובחרה במתופף השביעי שנבחן, ברי קרץ'. הארבעה החלו לעבוד יחד על הקלטת דמואים, ולבסוף שלחו את היצירה המתהווה לאטלנטיק שאישרה את החומרים ואישרה הפקת אלבום אולפן מלא. האלבום יצא ב-27 במאי 2003. הצלחתו לא הייתה מיידית, אך סיבוב ההופעות שליווה את השקתו יחד עם מספר סינגלים מוצלחים שיצאו מתוכו הביאו אותו למעמד של אלבום פלטינה בארצות הברית, מה שהעיד על מכירות של למעלה ממיליון עותקים. מהאלבום יצאו ארבעה סינגלים, "Fly from the Inside",‏ "45", גרסת כיסוי לשיר "Simple Man" של לנרד סקינרד (גיטריסט הלהקה, ג'סין טוד, היה מאורס כאמור לבתו של רוני ואן זנט מלהקת לנרד סקינרד), ו-"Burning Bright". כל הארבעה הגיעו לחמשת המקומות הראשונים במצעד המיינסטרים של הבילבורד, במקומות החמישי, השלישי, החמישי והשני בהתאמה. הלהקה יצאה למסע הופעת מאומץ, כתמיכה בשחרור האלבום, וניגנה ביותר מ-400 הופעות לאורך 2003 ו-2004. סיבוב ההופעות הסתכם ב-24 חודשים רצופים, כולל הופעות עם להקת ואן היילן, סית'ר ו-3 Doors Down. בהמשך הוציאה הלהקה DVD בשם "Live from the Inside" (משחק מילים על הסינגל הראשון של הלהקה, "Fly from the Inside") שתיעד את מסע ההופעות. האלבום יצא פעמיים נוספות, כששלוש הרצועות האחרונות מופיעות רק בגרסה המשופרת שיצאה ב-15 ביוני 2004 ומכונה "The Sanford Sessions". גרסה זו הפכה פופולרית בזכות גרסת הכיסוי ל-"Simple Man" שלא הופיעה באלבום בהוצאתו המקורית. ב-7 ביולי 2009 יצאה גרסת "דלוקס" דיגיטלית שכללה גרסאות דמו ראשוניות של חלק מהשירים, כמו גם שירים שהוקלטו ולא נכנסו לאלבום בהוצאתו המקורית. האתר "AllMusic" השווה את האלבום ללהקות פוסט-גראנג' כמו קריד, פאדל אוף מאד וכן השווה אותם לאליס אין צ'יינס מודרנית. עוד כתב האתר ש"הצירוף של סאונד דו־ממדי מדשדש שלא משתנה בהרבה משיר לשיר, ולא שונה מחומרים של להקות אחרות, מביא לכך שאלבום הבכורה של שיינדאון לא מעורר תקווה שהמוזיקה הכבדה תצא מהנפילה של השנים האחרונות". לפי המגזין "Melodic" האלבום יתאים למעריצי הלהקות סלייבה ו-Depswa. מידע על האלבום Leave a Whisper באתר MusicBrainz מידע על האלבום Leave a Whisper באתר AllMusic האלבום Leave a Whisper באתר Discogs האלבום Leave a Whisper באתר ספוטיפיי Leave a Whisper on RIAA Hester, James (23 בנובמבר 2016). Rock Scars. iUniverse. ISBN 9781440127731 – via Google Books. {{cite book}}: (עזרה) "Songwriting and Second Chances with Brent Smith of Shinedown - Atlantic Records Official Blog". "Shinedown Biography and Profile". "Interview with Shinedown". Metal-Rules.com. "Leave a Whisper - Shinedown | Songs, Reviews, Credits | AllMusic" – via www.allmusic.com. "Shinedown front man finds a new way of life during making of 'Amaryllis'". Shinedown Mainstream Rock Chart History, Billboard "Us and Them - Shinedown - Songs, Reviews, Credits - AllMusic". "Shinedown Have Taken A Shine To Being On The Road". MTV News. "Shinedown - Biography & History - AllMusic". "Leave a Whisper ENHANCED". Amazon.com. "Leave a Whisper Deluxe". Amazon.com. Johnny Loftus (27 במאי 2003). "Leave a Whisper - Shinedown | Songs, Reviews, Credits, Awards". AllMusic. {{cite web}}: (עזרה) "Shinedown – Leave a Whisper (album review)". Melodic.net.